महिला से फोन छीनकर भागने वाले 2 आरोपी काबू
सिटीथाना पुलिस ने सेक्टर-16 निवासी महिला से फाेन छीनकर भागने वाले 2 आरोपियों को काबू कर लिया है। पुलिस ने दोनों आरोपियों को कोर्ट में पेश कर जेल भेज दिया है और तीसरे आराेपी की तलाश जारी है। जिसके खिलाफ करीब 8 मामले दर्ज हैं। सिटी थाना प्रभारी मोहन लाल ने बताया कि एक मार्च को सेक्टर-16 निवासी प्रवेश कुमारी ने शिकायत दी थी की शाम को वह अपने घर के सामने वाली गली में सैर कर रही थीं, तभी दुपहिया वाहन सवार 3 युवकों ने पीछे से आकर उसके हाथ से फोन छीन लिया और फरार हो गए। शिकायत मिलते ही गाड़ी के नंबर की जांच की गई। जांच के दौरान जाटों गेट निवासी गोलू और रविंद्र उर्फ मिन्नी को काबू कर लिया। इन दोनों आरोपियों से वारदात में प्रयोग की गई स्कूटी और छीना गया मोबाइल बरामद कर लिया है। इसके साथ ही तीसरे आरोपी कोट मोहल्ला वासी मनोज उर्फ मोजी की तलाश जारी है, जिसके खिलाफ करीब आठ मामले दर्ज हैं।
करनाल. महिलासे मोबाइल छीनने के 2 आरोपी पुलिस की गिरफ्त में।
hin_Deva hin_Deva bho_Deva